Document ID: /roh_data/filtered/fineweb-2-filterrobots_roh.jsonl.gz/45689

Las Fifferlottas
Nossas proximas presentaziuns
Neu era ti e fai fiasta cun nus al tscheiver enta Sedrun. Suenter la Gievgia Grassa enta Sedrun astgein nus passentar il tscheiver a Mustér, numnadamein ils 8 e 9 da fevrer. Nus selegrein da sentupar cun tei.
Ti vuls saver nua che nus essan duront il tscheiver? Lu dai in'egliada sin nos canals socials.
La historia
Venderdis sogn 1987 ei ina gruppa entuorn igl iniziant Alfons Jacomet seradunada a Segnas per sediscussiunar davart l'idea da fundar ina musca da tscheiver. Gia dus meins pli tard ei la musica da tscheiver Las Fifferlottas Segnas naschida a caschun dall'emprema radunonza.
Dapi lu ei l'uniun sesviluppada cuntinuadamein tier ina musica da tscheiver fetg dinamica che s'engascha cun differentas activitads pil tscheiver sursilvan. Tradiziunalmein separticipescha l'uniun era inaga ad onn a tscheivers ella Bassa. Aschia ein Las Fifferlottas denter auter stadas envidadas a tscheivers el cantun Vad, a Lucerna ni era a Turitg. Nunemblideivels ei aunc oz il viadi tier il grond tscheiver a Mulhouse.
Era per il tscheiver naziunal ei l'uniun s'engaschada. Ils onns 1999 e 2007 han las radunonzas da delegai dalla HEFARI (uniun tetgala dil tscheiver svizzer) cun 1'500 hosps giu liug a Mustér. Ina gada han Las Fifferlottas organisau persulas gl'inscunter e l'autra gada ensemen cun Las Bagordas.
35 onns pli tard viva l'uniun aunc adina pil tscheiver sisum la Surselva. Onn per onn s'entaupan ils musicants e las musicantas mintgamai naven digl atun entochen ch'il tscheiver va liber ed exerciteschan per saver sepresentar ad occurrenzas da tscheiver.